Panevėžio Kazimiero Paltaroko gimnazija

Viešoji įstaiga Panevėžio Kazimiero Paltaroko gimnazija – dieninė, savarankiško mokymosi bendrojo lavinimo mokykla Panevėžyje, Vysk. K. Paltaroko g. 18, vykdanti pradinio, pagrindinio, vidurinio ir papildomo ugdymo programas. Įstaigos kodas 190424590.

 Istorija 
Pastatas, kuriame įsikūrusi K. Paltaroko gimnazija, pradėtas statyti 1939 m. Antrasis pasaulinis karas sukliudė vysk. Kazimierui Paltarokui užbaigti statyti mažąją Panevėžio vyskupijos Kunigų seminariją. Po karo statyba buvo užbaigta, bet pastate įsikūrė Panevėžio hidromelioracijos technikumas. 1991 m., Lietuvai atgavus Nepriklausomybę, vysk. Juozui Preikšui ir monsinjorui Jonui Juodeliui kilo mintis atgautame pastate įkurti katalikišką vidurinę mokyklą. Taip įkurta katalikiška bendrojo lavinimo mokykla. Direktoriumi paskirtas monsinjoras Jonas Juodelis. 1991 m. rugsėjo l d. mokyklą pradėjo lankyti 56 mokiniai, juos mokė 5 mokytojai.  Mokykla sparčiai augo. 1993 m. mokyklai suteiktas vyskupo Kazimiero Paltaroko vardas. 1994–2000 m. mokyklai vadovavo Nomeda Žegulienė, o nuo 2000 m. – Gražina Gailiūnienė. 2008–2009 m. joje buvo 1134 mokiniai ir dirba 95 mokytojai.

Nuo 2007 m. birželio 27 d. akredituota vidurinio ugdymo programa, o 2008 rugpjūčio 1 d. mokykla tapo gimnazija.

 Direktoriai 
 Gražina Gailiūnienė

 Žymūs mokytojai 
 Petras Luomanas, buvęs direktoriaus pavaduotojas, Panevėžio miesto savivaldybės mero pavaduotojas.
 Juozas Brazauskas, istorijos mokytojas, knygų ir vadovėlių autorius, Panevėžio miesto tarybos narys.

 Šaltiniai 

 Nuorodos 
 Mokyklos svetainė 

Kategorija:Katalikiškos mokyklos
Kategorija:Lietuvos viešosios įstaigos
Kategorija:Lietuvos gimnazijos
Kategorija:Panevėžio miesto savivaldybės mokyklos